Gümnaasiumiharidus läheb eesti õppekeelele üle, te teate, seaduses sätestatud määral: 60  protsenti siis eesti keele baasil õpet peab olema järgmisest sügisest. Ettevalmistused selleks käivad hoogsalt edasi ja siin erandeid Vabariigi Valitsus kehtestama ei hakka. Siin me oleme järjepidevad. Põhikoolides on suur osa koole juba ka praegu eesti keeles hakanud tunde andma ja see on koolide endi otsustada, kui neil on õpetajad olemas, siis on neil see võimalus. Meie püüame noori õpetajaid koolitada välja baasõppe, ülikoolides õpetajakoolituseks ei ole mitte venekeelsetele koolidele ja eestikeelsetele  koolidele eraldi, vaid arvestame, et eesti keeles õpetav õpetaja peab suutma õpetada nii selles koolis, kus õpilaskond on põhiliselt venekeelne, kuid õpitakse eesti keeles kui ka eestikeelses koolis. Nii et võib öelda, et ka kogu Eesti õpetajate ettevalmistamise ja õpetajakoolituse süsteem töötab ka selle nimel, et ka venekeelsetes koolides oleks vajadusel võtta häid eesti keeles õpetavaid õpetajaid.